ওয়েস্ট ইন্ডিজের মাটিতে এর আগেও বিরাট কোহলি পা দিয়েছেন। কিন্তু সেই সময়ে তাঁর ব্যাট বোবা থেকে গিয়েছে। এবার অধিনায়ক হিসেবে ক্যারিবিয়ান দ্বীপপুঞ্জে পা রেখেই প্রথম টেস্টে ডাবল সেঞ্চুরি করেন ভারত অধিনায়ক। আর এর পরেই ভারতের প্রাক্তন অধিনায়ক কপিল দেব বলেছেন, কোহলি অসম্ভবকে সম্ভব করতে পারবেন। টেস্ট ম্যাচে চারশো প্লাস রান একমাত্র কোহলির পক্ষেই করা সম্ভব বলে মনে করেন কপিল। ১৯৮৩-র বিশ্বকাপ জয়ী অধিনায়ক বলছেন, ‘আমার কথা মিলিয়ে নেবেন। বিরাট কোহলি চারশো প্লাস রানের মালিক হবে টেস্ট ক্রিকেটে।’
কপিলের মতে, কোহলির থেকেও বেশি প্রতিভাবান সচিন। কিন্তু কোহলি নিজেকে আরও উন্নত করেছেন। আগামীদিনে অনেকগুলো টেস্ট ম্যাচ খেলতে হবে ভারতকে। এবং কোহলি যে ফর্মে ব্যাট করছেন, তাতে ৪০১ রানের বিশ্বরেকর্ডও ভেঙে দেবেন ভারতের টেস্ট দলের অধিনায়ক। 
আরও পড়ুন
দুর্দান্ত ফিটনেস ধরে রাখতে কীভাবে জিম করেন বিরাট? দেখুন ভিডিও
একগুচ্ছ বিরল ছবি যা চেনাবে অজানা অচেনা বিরাট কোহলিকে
দুই বিরাট